Þessi meðferð er fyrir unglinga , ungt fólk og fullorðna sem eiga í miklum erfiðleikum með að stjórna tilfinningum eins og reiði , kvíða , depurð , skömm og afbrýðisemi . DAM meðferð er sérhönnuð fyrir alvarlegan tilfinningavanda sem fylgir oft hvatvísi í hegðun s.s. sjálfsskaði , fíknivandi , skapofsaköst og sjálfsvígstilburðir . Hópum er skipt eftir aldri . Þessar tilfinningasveiflur hafa margvísleg áhrif á hegðun og samskipti við fjölskyldumeðlimi , vini og kennara . Algeng birtingarmynd á vanlíðan hjá þeim sem gagnast þessi meðferð er : Sjálfsskaði Samskiptaerfiðleikar Vanlíðan birtist í stjórn - og hömluleysi Við kvíða - og depurðarvandamálum er fyrsta val yfirleitt hugræn atferlismeðferð ( HAM ) og byggja önnur námskeið Litlu Kvíðameðferðarstöðvarinnar á henni . Meðferðin er hugsuð fyrir fólk með yfirgripsmeiri tilfinningavanda og hafa mörg þeirra áður reynt aðferðir hugrænnar atferlismeðferðar en þær ekki dugað til . Meðferðin er byggð á díalektískri atferlismeðferð ( DAM ) sem á ensku kallast dialectical behavioral therapy ( DBT ) . Einnig er DAM meðferð yfirleitt keyrð í hópmeðferð samhliða einstaklingsmeðferð og yfir lengri tíma en hefðbundin HAM meðferð . Meðferðin er því ekki sambærileg við önnur úrræði sem byggja á HAM . Meðferðin verður keyrð í aldursskiptum hópum hjá Litlu Kvíðameðferðarstöðinni og verður kennt tvisvar í viku í sex vikur og svo einu sinni í viku í fjórar vikur . Veturinn 2015 - 2016 sinnti hún svo hópmeðferð í DAM á McLean spítala við Harvard háskóla en þeir eru með sérstakt DAM meðferðarprógramm fyrir unglinga og ungt fólk . Inga verður í áframhaldandi þjálfun og samstarfi við McLean spítala á næstu misserum . Meðferðin varir í 10 vikur og er heildartími námskeiðs því 32 klst ( kr / klst ) . Hópurinn verður tvisvar í viku fyrstu sex vikurnar , á þriðjudögum og fimmtudögum frá 17.30 - 19.30 . Svo verður það einu sinni í viku næstu fjórar vikurnar , á þriðjudögum frá 17.30 - 19.30 Verð : Lágmarksverð eru 320.000 krónur en heildarupphæð fer eftir þörf á einstaklingsviðtölum samhliða hópmeðferð . Getur verið misjafnt eftir einstaklingum . Hámarksfjöldi í hóp eru 12 . ATH hægt að semja um greiðsludreifingu á þrjá gjalddaga . Til þess að skrá sig á námskeið / hópmeðferð hjá Litlu Kvíðameðferðarstöðinni þarf að byrja á að óska eftir greiningarviðtali . Hægt er að panta greiningarviðtal á www.litlakms.is ( panta tíma ) eða á netfanginu litlakms@litlakms.is . Við mælum með því að þú skrifir í lýsingu eða skilaboð að þú sért að velta fyrir þér þessari meðferð þar sem hópar kunna að fyllast . Greiningarviðtal kostar 17.500 kr og er ekki innifalið í heildarverði . Greiningarviðtal er til þess að fara yfir vandann og meta þjónustuþörf og hvort tiltekin meðferð henti best eða hvort önnur úrræði séu vænlegri til árangurs . Í slíkum tilvikum ráðleggjum við ýmist einstaklingsviðtöl , önnur námskeið eða vísum málum áfram á aðra meðferðaraðila eða stofnanir sem við teljum að séu með úrræði sem henti betur .